als_Latn dik_Latn sag_Latn
Bashkimi Evropian ka bërë të ditur se procedurat e zëvendësimit të gjyqtarit të larguar të Gjykatës Kushtetuese do të nisin së shpejti nga misioni i këtij unioni për sundim të ligjit në Kosovë, EULEX.
Shefi i Zyrës së BE-së në Kosovë, Samuel Zbogar, ka thënë se e respekton vendimin e gjyqtarit Robert Carolan për t’u larguar nga Gjykata Kushtetuese.
“Ne e mirëpresim kontributin e rëndësishëm të gjyqtarit Carolan në punën e Gjykatës Kushtetuese dhe e respektojmë vendimin e tij për të mos vazhduar shërbimin në Kosovë dhe në komunitetin ndërkombëtar”, tha Zbogar.
Ai është shprehur se është në dijeni se largimi i Carolan nga Kosova lidhet me arsye personale.
“EULEX shumë shpejt do të nisë procedurat për emërimin e një anëtari të ri ndërkombëtar të Gjykatës në përputhje me shkëmbimin e letrave, të ratifikuara në Kuvendin e Kosovës më 1 prill 2014”, tha Zbogar
als_Latn als_Latn als_Latn als_Latn als_Latn